สังคมข่าวหุ้น
*...ดัชนีตลาดหุ้นไทยปิดที่ระดับ 1,323.31 จุด ลดลง 3.50 จุด มูลค่าการซื้อขาย 54,673.10 ล้านบาท โดยติดตามการทยอยประกาศตัวเลข PMI ทั้งภาคการผลิตและภาคบริการทั่วโลก และตัวเลขการจ้างงานนอกภาคเกษตรของสหรัฐฯ รวมถึงตัวเลขเศรษฐกิจเดือน ก.ค. 2563 ที่ธนาคารแห่งประเทศไทย (ธปท.) จะแถลงในวันนี้...
30 ส.ค. 2563

สโนว์แมน
*…ดัชนีตลาดหุ้นไทยปิดที่ระดับ 1,323.31 จุด ลดลง 3.50 จุด มูลค่าการซื้อขาย 54,673.10 ล้านบาท โดยติดตามการทยอยประกาศตัวเลข PMI ทั้งภาคการผลิตและภาคบริการทั่วโลก และตัวเลขการจ้างงานนอกภาคเกษตรของสหรัฐฯ รวมถึงตัวเลขเศรษฐกิจเดือน ก.ค. 2563 ที่ธนาคารแห่งประเทศไทย (ธปท.) จะแถลงในวันนี้…
*…GULF น่าจะได้รับเงินปันผลราว 294.73 ล้านบาท จากการถือหุ้น INTUCH จำนวน 256.28 ล้านหุ้น บุ๊กเข้ามาในช่วงไตรมาส 3/63 จากก่อนหน้านี้ INTUCH  ได้ประกาศจ่ายเงินปันผล 1.15 บาท/หุ้น ในวันที่ 3 ก.ย. โดยได้ขึ้นเครื่องหมาย XD เมื่อวันที่ 20 ส.ค.ที่ผ่านมา นอกจากนี้ ล่าสุดบอร์ด GULF ไฟเขียวเข้าถือหุ้น INTUCH เพิ่มเป็น 10% จากปัจจุบันถืออยู่ 7.99% สะท้อนถึงศักยภาพการเติบโตที่สูง คาดการลงทุนดังกล่าวจะสามารถสร้างผลตอบแทนในรูปเงินปันผลได้อย่างสม่ำเสมอ และต่อเนื่องในระยะยาวอีกด้วย…
*…BGRIM เตรียมปิดดีลโรงไฟฟ้า LNG to Power ในเวียดนาม อีก 2,700 เมกะวัตต์ คาดเซ็น PPA ได้ต้นปี 2564 จากก่อนหน้านี้ลงนามร่วมมือปิโตรเวียดนามไปแล้ว 3,000 เมกะวัตต์ พร้อมอัดงบลงทุน 1.8 แสนล้านบาท ขยับเป้ากำลังผลิตเป็น 7,200 เมกะวัตต์ ในปี 2568 จากปัจจุบันมีกำลังผลิตในมือที่มีสัญญา PPA แล้ว 3,682 เมกะวัตต์…
*…BANPU ประกาศจ่ายเงินปันผลระหว่างกาลเป็นเงินสด 0.15 บาท/หุ้น คิดเป็นยีลด์ราว 2.59% จากราคาหุ้นล่าสุด (28 ส.ค.) ที่ 5.80 บาท จะขึ้นเครื่องหมาย XD วันที่ 10 ก.ย. และจ่ายปันผลวันที่ 25 ก.ย. ขณะเดียวกันในช่วงสัปดาห์นี้มีหุ้นพลังงานหลายตัวที่จะขึ้นเครื่องหมาย XD นำโดย GPSC จะขึ้น XD วันพรุ่งนี้ (1 ก.ย.) ก่อนจ่ายเงินปันผลในอัตรา 0.50 บาท/หุ้น ในวันที่ 14 ก.ย. คิดเป็นยีลด์ราว 1% จากราคาหุ้นล่าสุดที่ 65.25 บาท ถัดมา EGCO จะขึ้น XD วันที่ 2 ก.ย. ก่อนจ่ายเงินปันผลในอัตรา 3 บาท/หุ้น ในวันที่ 17 ก.ย. คิดเป็นยีลด์ราว 1.34% จากราคาหุ้นล่าสุดที่ 224 บาท และ RATCH จะขึ้น XD วันที่ 3 ก.ย. ก่อนจ่ายเงินปันผลในอัตรา 1.15 บาท/หุ้น ในวันที่ 23 ก.ย. คิดเป็นยีลด์ราว 2.05% จากราคาหุ้นล่าสุดที่ 56 บาท ซึ่งนักลงทุนต้องซื้อหุ้นก่อนขึ้น XD ถึงจะได้รับเงินปันผล…
*…บริษัทย่อย CPALL ได้รับสิทธิแฟรนไชส์ตั้งร้าน 7-Eleven ในสปป.ลาว เป็นระยะเวลา 30 ปี และอาจต่ออายุสัญญาได้อีก 2 ครั้ง ที่ครั้งละ 20 ปี หลังจากเมื่อปีก่อนได้มีการแจ้งการเจรจาทำความตกลงเพื่อเข้าทำสัญญาแฟรนไชส์สำหรับลงทุนจัดตั้งและดำเนินการร้าน 7-Eleven ในประเทศเพื่อนบ้าน…
*…ETC หุ้นน้องใหม่ที่เข้าเทรดในตลาด mai เมื่อวันที่ 18 ส.ค. 2563 ติดเกณฑ์ใช้ Cash Balance ให้นักลงทุนซื้อหลักทรัพย์ด้วยบัญชี Cash Balance ด้วยการวางเงินสดไว้ล่วงหน้ากับโบรกเกอร์เต็มจำนวนก่อนซื้อหลักทรัพย์ มีผลตั้งแต่วันที่ 31 ส.ค.-9 ต.ค. 2563  ด้าน NER-W1, CHAYO และ CHAYO-W1  ติด Cash Balance ถึงวันที่ 4 ก.ย. ส่วน IP และ YGG ตลาดหลักทรัพย์ฯ ให้ขยายเวลาใช้เกณฑ์ Cash Balance ถึงวันที่ 4 ก.ย. นอกจากนี้มีการขยายเวลา NEX, NEX-W2 ระดับ 2 คือห้ามคำนวณวงเงินซื้อขาย-Cash Balance ถึงวันที่ 11 ก.ย. สำหรับ CFRESH, DOHOME, SICT ใช้เกณฑ์ Cash Balance ถึงวันที่ 18 ก.ย. …
*…MBK ส่งศูนย์การค้า ร่วมกับ การท่องเที่ยวแห่งประเทศไทย (ททท.) จัดโปรโมชั่นสุดคุ้มเอาใจสายกิน ส่งเสริมการใช้จ่ายภายในประเทศ กับเทศกาล LOVE EAT 2020 อิ่มฟิน กินเพลิน จนถึงวันที่ 20 ก.ย. 2563 อิ่มหลายต่อด้วยเอ็ม บี เค แอปพลิเคชัน ส่วนลดของแถมเพียบ น่าจะจูงใจให้มีการจับจ่ายใช้สอยมากขึ้น…
*…ปิดท้ายพบกับข่าวหุ้นเจาะตลาด เวลา 09.35-11.00 น. ดำเนินรายการโดย บูรพา สงวนวงศ์ และ สุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 96 Mhz…
*…พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดย อารียานันท์ สัทธรรมสกุล เวลา 09.10 น. ตามด้วย Mid-Day Report โดย บูรพา สงวนวงศ์ เวลา 12.25 น. ปิดท้ายด้วย Post Market Report โดย สุภชัย ปกป้อง เวลา 17.30 น.